jkorsvik/nowiki_second_scrape_merged huggingface dataset:
Bransjestandard

En bransjestandard – i noen sammenhenger kalt industristandard – er en standard som vanligvis er utviklet innen en industrigren, men som også kan stamme fra før masseproduksjonens tid. F.eks. fikk de første lokomotivdrevne jernbaner i England tidlig på 1800-tallet en sporvidde på 1435 mm. Dette tilsvarte omtrent hjulavstanden på datidens hestevogner, som i sin tur var tilpasset bredden på veiene sammen med et ønske om at to voksne skulle kunne sitte ved siden av hverandre. Da denne sporvidden først var valgt, ble den funnet hensiktsmessig blant andre produsenter av rullende materiell, og andre som bygget jernbaner. På den måten ble de første jernbanene utviklet til et landsomfattende og senere verdensomspennende nett, hvor materiell fra forskjellige leverandører – iallfall i prinsippet – kunne brukes overalt. Noe lignende gjelder for stikkontakter, strømnettet, sokler for lyspærer, paller, avstanden mellom bjelkene i et hus – og en rekke bransjestandarder innen IKT som IBM-kompatible datamaskiner og USB.


== Hvordan etableres en bransjestandard? ==
En bransjestandard kan etableres ved sedvane, ved at den fastsettes av en dominerende aktør innen bransjen, ved at den vedtas av en samling dominerende aktører, og/eller ved at den påbys ved lov. Eksempler:

I de fleste land er høyrekjøring på veiene påbudt ved lov (Trafikkreglene), mens plasseringen av førersetet i en bil – og følgelig også rattet, pedaler, girkasse osv. – styres av hva som er hensiktsmessig gitt et slikt påbud.
For å utvikle en bransjestandard for bekjempelse av potetål/potetcystenematode (PCN) nedsatte potetbransjen selv en arbeidsgruppe. Bransjestandarden «representerer en viktig milepæl i målsettingen om å bevisstgjøre næringen om eget ansvar for å hindre spredning av PCN.»
En bransjestandard for varelevering (BVL) ble i 2011 lansert av LUKS (Leverandørenes Utviklings- og Kompetansesenter), NLF (Norges Lastebileier-Forbund) og NHO-LT (NHO Logistikk og Transport). Den var ment som et bidrag for bl.a. å unngå usunne holdninger overfor sjåførenes arbeidsmiljø, hvor «håndtering av avvik i forhold til regelverket er tilfeldig.» 


== Bransjestandarden som hemsko ==
Noen ganger kan den teknologiske utvikling, høyere krav eller andre faktorer gjøre at en bransjestandard etter hvert fungerer som en hemsko. Eksempler:

Operativsystemet MS-DOS var populært blant PC-brukere lenge etter at det var teknisk foreldet og ikke utnyttet de nye PC-enes stadig mer avanserte egenskaper.
Vanlige 10- og 16 ampere sikringer fungerer utmerket for de fleste elektriske apparater i husholdningene, men er utilstrekkelige for f.eks. hurtiglading av elbiler, som krever svært mye strøm.
Gamle standarder for dimensjonering av stikkrenner og sidedrenering under eller ved siden av veier og jernbaner har vist seg utilstrekkelig når global oppvarming har ført til større nedbørmengder og mer intens nedbør. Både sommeren 2011 og senere har dette ført dette til at mange veier og jernbanestrekninger ble stengt pga. ras og oversvømmelser..


== Referanser ==
Kappløpet mot havet

Kappløpet mot havet er en betegnelse på de tidligste, mobile fasene av kampene på Vestfronten under Første verdenskrig.
Kappløpet gikk gjennom det nordlige Frankrike og Belgia, fra midten av september da tyskerne hadde vunnet slaget om grensene og fram til slutten av det første slaget ved Ypres 22. november 1914. Under kappløpet mot havet forsøkte de tyske styrkene å nå de franske kanalbyene Calais og Dunkerque, som var hovedforsyningshavner for den britiske ekspedisjonsstyrken.
Området mellom Aisne og havet var nesten tomt for militære styrker da disse var stasjonert ved grensene. Under den tyske framrykkingen forsøkte partene å gå rundt hverandres flanker, samtidig med at nye tropper ble ført frem langs jernbanelinjene. Til slutt nådde de tyske styrkene havet nådd i Flandern, og en sammenhengende, stillestående, frontlinje strakk seg da fra Sveits til Belgia.
Da slaget ved Ypres stoppet den tyske framrykningen, gikk krigen over i den skyttergravskrigen som preget kamphandlingene på dette frontavsnittet resten av krigen.


== Eksterne lenker ==
Animasjon av kappløpet mot havet
NK Maribor

Nogometni Klub Maribor, eller bare NK Maribor, er en slovensk fotballklubb basert i byen Maribor nordvest i Slovenia. Klubben ble grunnlagt i 1960 og lagets draktfarger er lilla med gule detaljer, mens bortedraktene er gule med lilla detaljer. NK Maribor spiller for i Slovenska Nogometna Liga, som er landets øverste divisjon, og spiller sine hjemmekamper på Ljudski vrt. Nåværende trener er Darko Milanič.


== Historie ==
NK Maribor ble grunnlagt den 12. desember 1960 har siden blitt en av Slovenias mest suksessfulle fotballklubb med ni seriemesterskap og seks cupmesterskap (2010/2011). Klubben har i nyere tid deltatt i flere europeiske cupmesterskap uten nevneverdig suksess, men ble først i 1999/2000-sesongen kvalifisert til UEFA Champions League. Etter å ha overkommet de innledende kvalifiseringskampene, gikk Maribor inn i gruppespill sammen med Dynamo Kyiv, Bayer Leverkusen og SS Lazio.
Klubben spilte også UEFA Intertoto Cup 2006 og var en av elleve vinnere dette året, selv om pokalen for beste sammenlagtvinner gikk til Newcastle United FC. Maribor ble for øvrig også kvalifisert til UEFA Europa League 2011/12, hvor de etter å ha slått ut den skotske klubben Rangers FC, spilte seg frem til gruppespill i mellomrunden uten å nå sluttspillet.


== Meritter ==
Slovenska Nogometna Liga: (16) 1996/97, 1997/98, 1998/99, 1999/00, 2000/01, 2001/02, 2002/03, 2008/09, 2010/11, 2011/12, 2012/13, 2013/14, 2014/15, 2016/17, 2018/19, 2021/22
Pokal Nogometne zveze Slovenije: (9) 1991/92, 1993/94, 1996/97, 1998/99, 2003/04, 2009/10, 2011/12, 2012/13, 2015/16


== Sesonger ==


== Kjente spillere med tilknytting til klubben ==
 Matjaž Kek
 Elvedin Džinič
 Rene Krhin
 Suad Filekovič
 Nastja Čeh
 Željko Milinovič


== Referanser ==


== Eksterne lenker ==
(sl) Offisielt nettsted 
(en) NK Maribor – kategori av bilder, video eller lyd på Commons
Mercedes-Benz Arena (Berlin)

Mercedes-Benz Arena i Berlin, er en multifunksjonshall i ortsteilen Friedrichshain i Berlins bydel Friedrichshain-Kreuzberg.
Hallen brukes til ishockey, basketball, konserter og andre arrangementer. Med inntil 17 000 sitte- og ståplasser, 59 suiter og 2 000 parkeringsplaser er 02 World den nest største multifunksjonshall i Tyskland etter Lanxess Arena i Köln.


== Eksterne lenker ==
Offisielt nettsted 
(en) Mercedes-Benz Arena (Berlin) – kategori av bilder, video eller lyd på Commons 
Bilder av O2 World Berlin
Feder

Feder:

Gottfried Feder (1883 – 1941), tysk økonom og professor
Johann Georg Heinrich Feder (1740 – 1821), tysk filosof
Øyensskavlen

Øyensskavlen (sørsamisk: Båeriesvaerie) er et fjell i Namsos kommune i Trøndelag. Det har en høyde på 687 meter over havet. Nærmeste høyere topp er Reinsjøfjellet, som ligger 47 kilometer lengre øst. Denne sekundærfaktoren er blant de 25 lengste i Norge, og blant de 40 lengste i hele Skandinavia. 
Fjellet ligger i sørøstre hjørne av Øyenskavlen naturreservat. Skoggrensa går her opp til ca 460 moh, men er ellers i området gjennomgående noe lavere.


== Se også ==
Liste over fjell i Skandinavia


== Fotnoter ==


== Referanser ==
Stadion An der Alten Försterei

Stadion An der Alten Försterei (Stadion ved det gamle skogvokterhuset) (kortform: Alte Försterei eller AF) er et fotballstadion i ortsteilen Köpenick i Berlins bydel Treptow-Köpenick. Det har fra innvielsen i 1920 vært hjemmebane for 1. FC Union Berlin og denne klubbens forgjengere.


== Eksterne lenker ==
Offisielt nettsted 
(en) Stadion An der Alten Försterei – kategori av bilder, video eller lyd på Commons 
(en) Stadion An der Alten Försterei – galleri av bilder, video eller lyd på Commons
FK Vorskla Poltava

FK Vorskla Poltava er en ukrainsk fotballklubb basert i byen Poltava i Poltava oblast i det midtre Ukraina. Klubben ble grunnlagt i 1955 og lagets draktfarger er grønt med hvite detaljer, mens bortedraktene er hvite med grønne detaljer. Vorskla Poltava spiller for øyeblikket i Premyer-Liha, som er landets øverste divisjon, og spiller sine hjemmekamper på Butovskyj Vorskla stadion.


== Historie ==
Klubben ble grunlagt i 1955 som Kolhospnyk, men skiftet i 1984 navn til Vorskla, etter elven som går igjennom byen Poltava. Vorskla Poltava startet å spille på landets nest høyeste divisjon etter landets uavhengighet i 1992, og avanserte til landets høyeste divisjon etter 1995/1996-sesongen. Allerede i klubbens første sesong endte den på en tredjeplass i serien, som fortsatt i dag er klubbens beste plassering.
I 2008/2009-sesongen vant klubben Kubok Ukrajiny, som er det ukrainske cupmesterskapet, med seier 1-0 over Sjakhtar Donetsk. Vorskla Poltava har ved flere anledninger deltatt i UEFA-cupen og Europaligaen, men uten nevneverdig suksess. Deres hittil beste prestasjon i europeisk sammenheng var da de nådde gruppespillet under Europaligaen i fotball for menn 2011/12.


== Meritter ==
Kubok Ukrajiny: (1) 2008/2009


== Spillerstall ==
Oppdatert 24. november 2021.


=== Utlånte spillere ===


== Kjente spillere med tilknytting til klubben ==
 Debatik Curri
 Armend Dallku
 Zoran Pavlovič
 Roman Bezus
 Andrij Pjatov
 Artem Hromov


== Referanser ==


== Eksterne lenker ==
(en) Offisielt nettsted 
(en) FC Vorskla Poltava – kategori av bilder, video eller lyd på Commons 
Klubbens offisielle nettsider
ʿAbd Allah Ḫalil

ʿAbd Allah Bak Ḫalīl (arabisk: عبد الله بك خليل; født 1888 eller 1892 i Umm Durmān, død 1970), også kalt Abdallah Khalil, var en betydningsfull sudanesisk politiker og tidligere statsminister. 
Han var en tidligere general i hæren som opprettet ummahpartiet/mahdistkoalisjonen, og 5. juli 1956 ble han utnevnt til statsminister. Ḫalīl allierte Sudan med Amerikas forente stater, noe som førte til et anspent forhold til Egypt under Ǧamāl 'Abd an-Nāṣir. 17. november 1958 utførte han et statskupp mot sin egen regjering, og regjeringen ble underlagt kontrollen til en militærjunta. 


== Referanser ==
Henry Draper-katalogen

Henry Draper-katalogen (engelsk Henry Draper catalogue) er en astronomisk katalog med astrometriske og spektroskopiske data over mer enn 225 000 av de mest lyssterke stjernene synlig fra den nordlige halvkulen.
Katalogen ble publisert for første gang mellom 1918 og 1924. Den ble satt sammen av Annie Jump Cannon og medarbeidere ved Harvard College Observatory under ledelse av Edward C. Pickering. Katalogen ble navngitt i Henry Drapers ære; Drapers enke stod for finansieringen av katalogen.
Stjernene i katalogen har middels tilsynelatende størrelsesklasse, ned til rundt 9m (rundt 50 ganger lyssvakere enn de mørkeste stjernene som kan fornemmes med det blotte øye. Stjernene fremstår som middels lyse, relativt sett, i amatørteleskop, og lyssterke, relativt sett, i profesjonelle instrumenter. Katalogen dekker hele stjernehimmelen og er blant de første storskalaforsøkene på å katalogisere stjernenes spektralklasser.


== Katalogens konsekvenser ==
Opprettelsen av katalogen banet vei for det systematiske studiet av stjernenes lysstyrke, noe som igjen resulterte i riktig rekkefølge blant spektralklassene og til slutt forholdet mellom spektralklasse og lysstyrke i Hertzsprung-Russell-diagrammet.
HD-tallene brukes i dag ofte for stjerner som mangler Bayer- eller Flamsteedbetegnelse. Stjerner med numrene 1–225 300 er fra den opprinnelige katalogen og ble nummerert i rektascensjonsrekkefølge i epoken 1900.0. Stjernene med numrene 225 301–359 083 er fra utvidelsen av katalogen i 1949. Betegnelsen HDE brukes kun for stjerner i denne siste utvidelsen (Henry Draper catalogue Extension), men også disse betegnes med HD siden nummereringen forsikrer at det ikke oppstår tvetydigheter.
Zapotekanske språk

Zapotekanske språk er en undergruppe av otomangueanske språk. Den omfatter dialektkontinuumet zapotekisk og språket chatinsk. De zapotekanske språka snakkes til sammen av om lag 550 000 mennesker i delstaten Oaxaca i Mexico.


== Litteratur ==
Campbell, Eric W. & Anthony C. Woodbury (2010): "The comparative tonology of Chatino: A prolegomenon", Society for the Study of the Indigenous Languages of the Americas, Annual Meeting, at LSA, Baltimore, MD. Handout.
Natalie Operstein (2003): "Los pronombres personales en zapoteco y zapotecano: un estudio diacrónico", UCLA.
Leslie Pride & Kitty Pride (1997): Chatino de la zona alta, oaxaca, en Archivo de lenguas indígenas de México, ed. COLMEX, ISBN 968-12-0701-7.
Suárez, Jorge A. 1973. "On Proto-Zapotec Phonology", International Journal of American Linguistics, Vol. 39, No. 4 (Oct., 1973), pp. 236–249.
Skipskjølen

Skipskjølen (nordsamisk: Bealjáidčearru, historisk Bælljaidčearro) er et fjell på grensa mellom Båtsfjord og Vadsø kommune i Finnmark fylke. Fjellet er det høyeste punkt i begge kommunene, og ligger midt i Varangerhalvøya nasjonalpark. Det nærmeste fjellet som er høyere, er Stangenestind helt vest på Varangerhalvøya, mot Tanafjorden. Skipskjølen har da en sekundærfaktor på 48 kilometer, som er blant landets 25 lengste.
Fjellet ligger i slakt terreng og er lett å bestige, men det er en nokså lang tur midt innpå Varangerhalvøya.


== Se også ==
Liste over norske fjelltopper med størst sekundærfaktor


== Fotnoter ==


== Referanser ==
Omdurman

Omdurman (arabisk: أم درمان, Umm Durmān) er den nest største byen i Sudan og Khartoum-staten. Byen ligger på Nilens vestbredde, ovenfor hovedstaden Khartoum. Omdurman hadde i 2008 en befolkning på 2 395 159 og er Sudans handelssentrum. Sammen med Bahri (Nord-Khartoum) er den også landets industrielle senter. I Omdurman finnes det lett industri, flere museer og et islamsk universitet.
I 1884 gjorde den selverklærte mahdi Muhammad Ahmad landsbyen Omdurman til sin hovedstad. I dag finnes mahdiens grav i byen. Etter femten år ble slaget ved Omdurman utkjempet, og britene erobret byen og beseiret mahdistopprøret. 
Byens opprinnelige navn var Wen-Dhurman, som på dinka betyr «sønn som sørger over sin mor». Da arabisktalende muslimer fortrengte de opprinnelige innbyggerne fikk byen navnet Omdurman, som har en lignende betydning.


== Eksterne lenker ==
(en) Omdurman – kategori av bilder, video eller lyd på Commons
Velodromen i Berlin

Velodromen i Berlin er et anlegg for banesykling og dessuten andre aktiviteter, i Berlin. Anlegget ligger i Landsberger Allee like ved Landsberger Allee stasjon til Berlins forstadsbaner i Prenzlauer Berg i Berlins bydel Pankow. 
Anlegget ble oppført da Berlin søkte om de olympiske sommerleker 2000. Til det samme anlegget hører svømmehallen Schwimm- und Sprunghalle im Europasportpark. Tidligere fantes på den samme tomten Werner-Seelenbinder-Halle som ble revet i 1992. 
Velodromen brukes årlig til sykkelløpene Berliner Sechstagesrennen (Seksdagersløpene i Berlin).


== Eksterne lenker ==
(en) Velodrom (Berlin) – kategori av bilder, video eller lyd på Commons 
(en) Velodrom (Berlin) – galleri av bilder, video eller lyd på Commons 
Velodromens hjemmeside
Neuilly-sur-Seine-traktaten

Neuilly-sur-Seine-traktaten ble inngått i den franske byen Neuilly-sur-Seine 27. november 1919, og avsluttet første verdenskrig for Bulgaria og bestemte landets grenser mot Serbia, Kroatia, Hellas og Tyrkia.


== Traktatens bestemmelser ==
Bulgaria måtte avstå alt erobret territorium som ble erobret under krigen. Romania fikk tilbake Sør-Dobrudsja og Hellas sikret seg kyststrekningen mot Egeerhavet. Bulgaria måtte anerkjenne den nye staten, Kongeriket av serbere, kroater og slovenere, som senere kalte seg Kongeriket Jugoslavia.

Vest-Thrakia kom under Trippelententens administrasjon, og dermed også den viktige havnebyen Dedeağaç (i dag: Alexandroúpoli). Slik mistet Bulgaria adgangen til Egeerhavet til Hellas.
Caribrod (i dag: Dimitrovgrad), områder langs elvene Timok og Strumitsa helt vest i landet kom under kontroll av det nye Kongeriket Jugoslavia, som Bulgaria måtte anerkjenne. Tilsammen utgjorde dette et areal på 1 545 km² i det som er dagens Serbia og 1 028 km² i det som er dagens Nord-Makedonia.
Grensen mot Romania ble tilsvarende grenen fra 1913 som følge av București-traktaten etter den andre Balkankrigen.Bulgaria måtte også betale krigserstatninger på 2250 millioner gullfranc og redusere sin hær til bare 22 000 soldater. Bulgarerne betegnet resultatet av fredsavtalen som «den andre nasjonale katastrofen».


== Eksterne lenker ==
(en) Treaty of Neuilly-sur-Seine – kategori av bilder, video eller lyd på Commons
Chatinsk

Chatinsk (cha'cña, også kjent som chatino) er et otomangueansk språk som snakkes av rundt 50 000 mennesker i den meksikanske delstaten Oaxaca. Sammen med zapotekisk utgjør det den zapotekanske undergruppa.


== Referanser ==


== Eksterne lenker ==
De chatinske dialektene hos Ethnologue
Premjer-Liha

Premjer-liha (ukrainsk: Прем'єр-ліга) er den høyeste divisjonen for fotball i Ukraina. Divisjonen ble dannet etter grunnleggelsen av Federatsjia Futbolu Ukraini (FFU) i 1991, etter tidligere å ha vært en del av Sovjetunionens fotballparaply.
Frem til 2008 var Premjer Liha subsidiert av den ukrainske staten, og var fra et økonomisk synspunkt ikke lønnsom. I april samme år ble derfor serien omorganisert med selskapet Epicenter som hovedsponsor. Den nye organisasjonen ble en uavhengig enhet og er satt sammen av seriens totalt 16 fotballklubber under ledelse av det ukrainske fotballforbundet (FFU).


== UEFA-ranking (2022) ==
UEFA-rangering foran 2022/23-sesongen.

Historisk ligarangering


== Format ==
Premjer-Liha har 16 klubber og 30 serierunder som går over to kalenderår. Den starter i midten av juli med femten serierunder, før den tar en tre måneder lang vinterferie fra desember til mars. De resterende 15 serierundene spilles så fra mars og frem til midten av juni.
Klubben som vinner Premjer-Liha blir ukrainsk mester, og får muligheten til å representere Ukraina i Mesterligaen som et seedet lag. Med grunnlag i Ukrainas UEFA-ranking får også sølvvinneren en plass i Mesterligaen gjennom kvalifiseringsspill. Klubber som ender på henholdsvis tredje-, fjerde- og femteplass i serien går automatisk til kvalifiseringsspill i Europaligaen. De to siste lagene ved seriens slutt blir degradert til nivå to (Persha Liha), og erstattes med denne seriens to topplag.


== 2020/21 Premjer-Liha ==


== Vinnere ==

1992: SC Tavriya Simferopol
1992/1993: Dynamo Kyiv
1993/1994: Dynamo Kyiv
1994/1995: Dynamo Kyiv
1995/1996: Dynamo Kyiv
1996/1997: Dynamo Kyiv
1997/1998: Dynamo Kyiv
1998/1999: Dynamo Kyiv
1999/2000: Dynamo Kyiv
2000/2001: Dynamo Kyiv
2001/2002: Sjakhtar Donetsk
2002/2003: Dynamo Kyiv
2003/2004: Dynamo Kyiv
2004/2005: Sjakhtar Donetsk
2005/2006: Sjakhtar Donetsk
2006/2007: Dynamo Kyiv
2007/2008: Sjakhtar Donetsk
2008/2009: Dynamo Kyiv
2009/2010: Sjakhtar Donetsk
2010/2011: Sjakhtar Donetsk
2011/2012: Sjakhtar Donetsk
2012/2013: Sjakhtar Donetsk
2013/2014: Sjakhtar Donetsk
2014/2015: Dynamo Kyiv
2015/2016: Dynamo Kyiv
2016/2017: Sjakhtar Donetsk
2017/2018: Sjakhtar Donetsk
2018/2019: Sjakhtar Donetsk
2019/2020: Sjakhtar Donetsk
2020/2021: Dynamo Kyiv


== Referanser ==


== Eksterne lenker ==
(en) Offisielt nettsted 
(en) Ukrainian Premier League – kategori av bilder, video eller lyd på Commons
Lutynia

Lutynia (historisk tysk Leuthen) er en landsby i det administrative distriktet Gmina Miękinia innenfor fylket Środa Śląska i Nederschlesiske voivodskap, noe som er i sørvestlige Polen. Før 1945 var dette området tilhørende Tyskland. Tidligere tilhørte det Preussen og før det igjen tilhørende det østerrikske keiserdømme. 
Lutynia er kjent som stedet hvor slaget ved Leuthen utspilte seg i 1757 og hvor Fredrik II av Preussen påførte et stort nederlag på østerrikerne. 
Landsbyen ligger omtrent 5 km sørøst for Miękinia, 16 km øst for Środa Śląska, og 17 km vest for regionale hovedstaden Wrocław. Landsbyen har per 2011 en befolkning på rundt 880 mennesker.


== Eksterne lenker ==
Nettstedet for skolen (polsk)
«Leuthen». Collier's New Encyclopedia. 1921.
Savzavárri

Savzavárri (også skrevet Sávzavárri) er et fjell på Sværholthalvøya i Finnmark, på grensa mellom Nordkapp og Lebesby kommune. Fjellet er også det høyeste punkt i Nordkapp kommune, med 578 meter over havet.Det nærmeste fjellet som er høyere, er Digermulfjellet i Gamvik. Dette gir en sekundærfaktor på nesten 50 km, som er blant de 25 lengste i Norge.


== Se også ==
Liste over fjell i Skandinavia


== Fotnoter ==


== Referanser ==
MT «Bergepilot» (1965)

MT «Bergepilot» var et tankskip bygget ved Rosenberg Mekaniske Verksted A/S som byggenummer 184. Levert til rederiet Sig. Bergesen d.y. & Co. i oktober 1965. Solgt til Hellas i 1969.  Hugget i Taiwan i 1981


== Bergepilot ==
1965: 23. mai: Sjøsatt ved Rosenberg Mekaniske Verksted A/S, Stavanger
1965: 22. oktober: Levert til Sig. Bergesen d.y. & Co. som «Bergepilot»


== «Messiniaki Tolmi» ==
1969: 17. november: Solgt til Astro Exito Navegacion S.A., Hellas. Omdøpt «Messiniaki Tolmi»
1980: 24. desember: Avgikk Hongkong for Taiwan, for opphugging ved Chi Shun Hwa Steel Co. Ltd., Kaohsiung
1981: 12. januar: Opphuggingen startet.


== Kilder ==
«Bergepilot» www.sjohistorie.no
Pipeline Periskope


== Eksterne lenker ==
(en) MT «Bergepilot» – Den internasjonale sjøfartsorganisasjonen
Pedro Delgado Campaña

Pedro Delgado Campaña er en ecuadoriansk økonom, som fra november 2011 til desember 2012 var sentralbanksjef i Ecuadors sentralbank (Banco Central del Ecuador).Han erstattet Diego Borja, som ble utnevnt til leder for den tekniske komisjonen i New International Financial Architecture da president Rafael Correa gjorde omrokeringer i den politiske ledelsen i november 2011.Campaña gikk av som sentralbanksjef i desember 2012, etter at det ble avslørt at hans utdanning ikke var gyldig. Ecuadors minister for økonomisk politikk, Jeannette Sanchez, overtok stillingen som sentralbanksjef midlertidig, fram til Diego Martínez ble innsatt som ny sentralbanksjef 16. januar 2013.


== Referanser ==
MT «Bergebragd» (1968)

MT «Bergebragd» var et tankskip bygget ved Rosenberg Mekaniske Verksted A/S som byggenummer 189. Levert til rederiet Sig. Bergesen d.y. & Co. i juli 1968. Solgt til Hellas i 1973.  Hugget i Taiwan i 1980


== Historie ==
1968: juli: Levert til Sig. Bergesen d.y. & Co., Stavanger som «Bergebragd»
1973: desember: solgt til Vencedora Maritime Mundial S.A ved Colocotronis Ltd., Pireus, Hellas. Omdøpt «Daring»
1977: Overført til Vencedora Maritime Mundial S.A ved Sea Unity Sh.S.A Pireus, Hellas
1979: mai. Overført til Vencedora Maritime Mundial S.A ved Varnima Int.Corp.S.A. Pireus, Hellas. Omdøpt «Yannis P.V.»
1980: september: Solgt til Taiwan for opphugging. Anom.Kaohsiung 23. september


== Kilder ==
«Bergebragd» www.sjohistorie.no


== Eksterne lenker ==
(en) MT «Bergebragd» (1968) – Den internasjonale sjøfartsorganisasjonen
Max Schmelinghallen

Max Schmelinghallen (tysk: Max-Schmeling-Halle) er en flerbrukshall i Prenzlauer Berg i Berlins bydel Pankow. Hallen ble oppkalt etter den tyske verdensmester i tungvektsboksing mellom 1930 og 1932 Max Schmeling. Den ble åpnet 14. desember 1996 under nærvær av Max Schmeling.
Hallen ble oppført i forbindelse med Berlins søknad om olympiske sommerleker i 2000 og skulle brukes som boksearena. Da valget av arrangør falt på Sydney, ble hallen omgjort til flerbrukshall. I tillegg til håndball, basketball og volleyball brukes hallen til konserter.
Max Schmelinghallen ligger umiddelbart inntil Friedrich Ludwig Jahn Sportpark.


== Eksterne lenker ==
Hallens offisielle hjemmeside